লাখমিদ রাজ্য
লাখমিদ রাজবংশ, আরবিতে আল-মানাদিরাহ বা বনু লাখম নামেও পরিচিত,ককক ছিল তৃতীয় শতাব্দীর শেষভাগ থেকে ৬০২ খ্রিস্টাব্দ পর্যন্ত দক্ষিণ ইরাক এবং পূর্ব আরবে অবস্থিত একটি আরব রাজ্য। তাদের রাজধানী ছিল আল-হিরা। এই রাজবংশ সাধারণত পারস্যের সাসানীয় সাম্রাজ্যের মিত্র ও অনুগত ছিল এবং রোমান-পারস্য যুদ্ধগুলোতে অংশগ্রহণ করেছিল। যদিও 'লাখমিদ' শব্দটি শাসক বংশের জন্যও ব্যবহার করা হয়, বর্তমান পণ্ডিতরা শাসক বংশকে নাসরিদ হিসেবে উল্লেখ করতে পছন্দ করেন। নাসরিদ রাজবংশের কর্তৃত্ব আল-বাহরাইন এবং আল-ইয়ামামায় তাদের আরব মিত্রদের উপরও বিস্তৃত ছিল। যখন খসরু ২ নাসরিদ শাসক তৃতীয় আল-নুমানকে অপসারণ ও হত্যা করেন, তখন নজদের আরব মিত্ররা অস্ত্র হাতে নেয় এবং ধি কারের যুদ্ধে সাসানীয়দের পরাজিত করে। এই পরাজয় পূর্ব আরবের ওপর থেকে সাসানীয়দের নিয়ন্ত্রণ শেষ করে দেয়। ধি কারের যুদ্ধে বিজয় আরবদের আত্মবিশ্বাস এবং উদ্দীপনা জাগিয়ে তোলে, যা একটি নতুন যুগের সূচনা হিসেবে বিবেচিত হয়।[ভাল উৎস প্রয়োজন]